डाक घर सुकन्या समृद्धि योजना खातों में देता है अधिक ब्याज : विनोद कुमार
पंजाबडाक घर विभाग द्वारा लोगों को डाकघर की तरफ से चलाई जाने वाली बचत और बीमा योजनाओं सम्बन्धित और ज्यादा जानकारी देने के लिए गांव लसाड़ा में जागरूकता कैंप लगाया गया। जिसमें खुर्द, नंगल जट्टा, पंदरावल, लसाड़ा, सोढिय़ा और पुआरी आदि गांवों से बड़ी संख्या में लोगों ने शमूलियत की।
डिप्टी डिविजनल मैनेजर चंडीगढ़ विनोद कुमार मुख्य मेहमान के तौर पर शामिल हुए। उन्होंने लोगों को ग्रामीण डाक जीवन बीमा और छोटी बचत से संबंधित विस्तार सहित जानकारी दी।
उन्होंने बताया कि सुकन्या समृद्घि खाता योजना के अंतर्गत 0 से 10 साल तक की बेटियों के खातों पर सबसे अधिक 8.5 प्रतिशत ब्याज दिया जाता है। इसके अलावा ग्रामीण डाक जीवन बीमा स्कीम के अंतर्गत विभाग ग्राम संतोष, ग्राम प्रिया, ग्राम सुरक्षा और बाल जीवन बीमा आदि स्कीमों पर 19 साल से 56 साल तक के ग्रामीण को कम प्रीमियम पर अधिक बोनस दिया जाता है। डाकघर जालंधर के सीनियर प्रबंधक मोहम्मद हनीफ एएसपी हैडक्वार्टर, विवेक निधी सिंह और जतिंदर कपूर ने भी विभाग की स्कीमों से लोगों को जानकार कराया।
सीनियर पोस्ट मास्टर सुरिन्दर सिंह लसाड़ा और मैन आनर चमन लाल ने आए हुए सभी विभागीय कर्मचारियों का धन्यवाद किया। मौके पर सरपंच गुरमीत कौर, जनरल सिंह पंच, तरसेम सिंह, जसविन्दर सिंह, जंग बहादर, हरचरन सिंह मान, जसवीर सिंह, गोपाल मोहन आदि हाजिर रहे।
hin_Deva hin_Deva hin_Deva hin_Deva hin_Deva